CELEX: 32007D0815
Language: fi
Date: 2007-11-29 00:00:00
Title: 2007/815/EY: Komission päätös, tehty 29 päivänä marraskuuta 2007 , strategisten suuntaviivojen hyväksymisestä vuosiksi 2008–2013 osana Euroopan parlamentin ja neuvoston päätöksen N:o 573/2007/EY täytäntöönpanoa (tiedoksiannettu numerolla K(2007) 5738)

12.12.2007   
            
            
               FI
            
            
               Euroopan unionin virallinen lehti
            
            
               L 326/29
            
         
      KOMISSION PÄÄTÖS,
   tehty 29 päivänä marraskuuta 2007,
   strategisten suuntaviivojen hyväksymisestä vuosiksi 2008–2013 osana Euroopan parlamentin ja neuvoston päätöksen N:o 573/2007/EY täytäntöönpanoa
   (tiedoksiannettu numerolla K(2007) 5738)
   (Ainoastaan bulgarian-, englannin-, espanjan-, hollannin-, italian-, kreikan-, latvian-, liettuan-, maltan-, portugalin-, puolan-, ranskan-, romanian-, ruotsin-, saksan-, slovakin-, sloveenin-, suomen-, tšekin-, unkarin- ja vironkieliset tekstit ovat todistusvoimaiset)
   (2007/815/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan pakolaisrahaston perustamisesta vuosiksi 2008–2013 osana yhteisvastuuta ja maahanmuuttovirtojen hallintaa koskevaa yleisohjelmaa ja neuvoston päätöksen 2004/904/EY kumoamisesta 23 päivänä toukokuuta 2007 tehdyn Euroopan parlamentin ja neuvoston päätöksen N:o 573/2007/EY (1) ja erityisesti sen 17 artiklan,
   sekä katsoo seuraavaa:
   
               (1)
            
            
               Komission olisi hyväksyttävä monivuotista ohjelmakautta 2008–2013 varten strategiset suuntaviivat, joissa määritellään rahaston toiminnan puitteet.
            
         
               (2)
            
            
               Suuntaviivoissa olisi määriteltävä painopisteet sekä päätöksen N:o 573/2007/EY 14 artiklan 4 kohdan mukaiset ensisijaiset tavoitteet, joiden ansiosta jäsenvaltiot, jotka eivät saa tukea koheesiorahastosta, voivat nostaa yhteisön rahoitusosuuden 75 prosenttiin rahaston yhteisrahoittamissa hankkeissa.
            
         
               (3)
            
            
               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 2 artiklan mukaisesti tämä päätös ei sido Tanskaa eikä sitä sovelleta Tanskaan.
            
         
               (4)
            
            
               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemaa koskevan pöytäkirjan 3 artiklan mukaisesti Irlanti on ilmoittanut 6 päivänä syyskuuta 2005 päivätyllä kirjeellään haluavansa osallistua päätöksen N:o 573/2007/EY tekemiseen ja soveltamiseen.
            
         
               (5)
            
            
               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemaa koskevan pöytäkirjan 3 artiklan mukaisesti Yhdistynyt kuningaskunta on ilmoittanut 27 päivänä lokakuuta 2005 päivätyllä kirjeellään haluavansa osallistua päätöksen N:o 573/2007/EY tekemiseen ja soveltamiseen.
            
         
               (6)
            
            
               Tässä päätöksessä tarkoitetuissa toimenpiteissä on otettu huomioon ulkorajarahaston perustamisesta vuosiksi 2007–2013 osana yhteisvastuuta ja maahanmuuttovirtojen hallintaa koskevaa yleisohjelmaa 23 päivänä toukokuuta 2007 tehdyn Euroopan parlamentin ja neuvoston päätöksen N:o 574/2007/EY (2) 56 artiklalla perustetun yhteisvastuuta ja maahanmuuttovirtojen hallintaa käsittelevän yhteisen komitean lausunto,
            
         ON TEHNYT TÄMÄN PÄÄTÖKSEN:
   1 artikla
   Strategiset suuntaviivat, joissa vahvistetaan painopisteet ja ensisijaiset tavoitteet monivuotista ohjelmakautta 2008–2013 varten, on määritetty tämän päätöksen liitteessä.
   2 artikla
   Tämä päätös on osoitettu Belgian kuningaskunnalle, Bulgarian tasavallalle, Tšekin tasavallalle, Saksan liittotasavallalle, Viron tasavallalle, Irlannille, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Kyproksen tasavallalle, Latvian tasavallalle, Liettuan tasavallalle, Luxemburgin suurherttuakunnalle, Unkarin tasavallalle, Maltan tasavallalle, Alankomaiden kuningaskunnalle, Itävallan tasavallalle, Puolan tasavallalle, Portugalin tasavallalle, Romanialle, Slovenian tasavallalle, Slovakian tasavallalle, Suomen tasavallalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 29 päivänä marraskuuta 2007.
      
         
            Komission puolesta
         
         Franco FRATTINI
         
         
            Varapuheenjohtaja
         
      
   
   
      (1)  EUVL L 144, 6.6.2007, s. 1.
   
      (2)  EUVL L 144, 6.6.2007, s. 22.
   
      LIITE
      Jäljempänä esitetyt strategiset suuntaviivat liittyvät Tampereella vuonna 1999 kokoontuneen Eurooppa-neuvoston käynnistämään muuttoliikkeen hallinnan tehostamiseen sen kaikissa vaiheissa.
      Suuntaviivoissa konkretisoidaan päätöksen N:o 573/2007/EY 3 artiklan 1 kohdassa määriteltyjen rahaston tavoitteiden osalta yhteisön painopisteet, jotka tähtäävät yhteisen eurooppalaisen turvapaikkajärjestelmän toteuttamisen edistämiseen.
      Yhteisen eurooppalaisen turvapaikkajärjestelmän perimmäisenä tavoitteena on luoda yhtenäinen toimintakenttä sellaisen järjestelmän avulla, joka takaa todella suojelua tarvitseville henkilöille korkeatasoisen suojan samoin edellytyksin kaikissa jäsenvaltioissa sekä oikeudenmukaisen ja tehokkaan käsittelyn niissä tapauksissa, joissa suojelun tarvetta ei ole.
      Tässä yhteydessä Euroopan pakolaisrahastolla, jäljempänä ’rahasto’, voidaan tukea jäsenvaltioita niiden toteuttaessa EU:n turvapaikkapolitiikkaa. Sen varoilla voidaan erityisesti täydentää muuta rahoitusta ja nopeuttaa tavoitteiden saavuttamista, kaventaa eroja ja parantaa laatua.
      Jäsenvaltioiden olisi monivuotisia ohjelmaluonnoksia laatiessaan kohdistettava tästä rahastosta myönnettävät varat vähintään kahteen ensimmäiseen jäljempänä luetelluista painopisteistä. Kolmas painopiste on vapaavalintainen.
      PAINOPISTE 1:   Turvapaikka-asioita koskevassa yhteisön säännöstössä vahvistettujen periaatteiden ja toimenpiteiden täytäntöönpano, myös kotouttamiseen liittyvien tavoitteiden osalta
      Tähän painopisteeseen kuuluu asianmukaisten vastaanotto-olojen järjestäminen, menettelyjen oikeudenmukaisuus ja tehokkuus sekä Geneven yleissopimuksen täysimääräinen ja kokonaisvaltainen soveltaminen kohderyhmiin, jotka on määritelty rahastoa koskevassa päätöksessä seuraavien yhteisön välineiden mukaisesti:
      
                  a)
               
               
                  neuvoston asetus (EY) N:o 343/2003 (1), annettu 18 päivänä helmikuuta 2003, niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio (Dublin II -asetus);
               
            
                  b)
               
               
                  neuvoston asetus (EY) N:o 2725/2000 (2), annettu 11 päivänä joulukuuta 2000, Eurodac-järjestelmän perustamisesta sormenjälkien vertailua varten Dublinin yleissopimuksen tehokkaaksi soveltamiseksi (Eurodac-asetus);
               
            
                  c)
               
               
                  neuvoston asetus (EY) N:o 407/2002 (3), annettu 28 päivänä helmikuuta 2002, tietyistä säännöistä Eurodac-järjestelmän perustamisesta sormenjälkien vertailemista varten Dublinin yleissopimuksen tehokkaaksi soveltamiseksi annetun asetuksen (EY) N:o 2725/2000 täytäntöönpanemiseksi;
               
            
                  d)
               
               
                  neuvoston direktiivi 2001/55/EY (4), annettu 20 päivänä heinäkuuta 2001, vähimmäisvaatimuksista tilapäisen suojelun antamiseksi siirtymään joutuneiden henkilöiden joukottaisen maahantulon tilanteissa, ja toimenpiteistä näiden henkilöiden vastaanottamisen ja vastaanottamisesta jäsenvaltioille aiheutuvien rasitusten tasapuolisen jakautumisen edistämiseksi (tilapäistä suojelua koskeva direktiivi);
               
            
                  e)
               
               
                  neuvoston direktiivi 2003/9/EY (5), annettu 27 päivänä tammikuuta 2003, turvapaikanhakijoiden vastaanottoa jäsenvaltioissa koskevista vähimmäisvaatimuksista (vastaanotto-olosuhteita koskeva direktiivi);
               
            
                  f)
               
               
                  neuvoston direktiivi 2003/86/EY (6), annettu 22 päivänä syyskuuta 2003, oikeudesta perheenyhdistämiseen, pakolaisia koskevien säännösten osalta;
               
            
                  g)
               
               
                  neuvoston direktiivi 2004/83/EY (7), annettu 29 päivänä huhtikuuta 2004, kolmansien maiden kansalaisten ja kansalaisuudettomien henkilöiden määrittelyä pakolaisiksi tai muuta kansainvälistä suojelua tarvitseviksi henkilöiksi koskevista vähimmäisvaatimuksista sekä myönnetyn suojelun sisällöstä (pakolaisaseman myöntämistä koskeva direktiivi);
               
            
                  h)
               
               
                  neuvoston direktiivi 2005/85/EY (8), annettu 1 päivänä joulukuuta 2005, pakolaisaseman myöntämistä tai poistamista koskevissa menettelyissä jäsenvaltioissa sovellettavista vähimmäisvaatimuksista (turvapaikkamenettelyjä koskeva direktiivi).
               
            Tämän painopisteen osalta yhteisön rahoitusosuus voidaan nostaa 75 prosenttiin hankkeissa, jotka vastaavat seuraaviin ensisijaisiin tavoitteisiin:
      
                  1)
               
               
                  toimet heikoimmassa asemassa olevien henkilöiden, erityisesti vailla huoltajaa olevien alaikäisten, erityistarpeiden huomioon ottamiseksi sekä varsinkin toimenpiteet, joilla pyritään parantamaan jäsenvaltioiden soveltamia määritelmiä ja menettelyjä heikoimmassa asemassa olevien turvapaikanhakijoiden yksilöimiseksi ja näiden erityistarpeiden kattamiseksi asianmukaisella tavalla;
               
            
                  2)
               
               
                  toimet, joilla parannetaan kansainvälistä suojelua tarvitsevien henkilöiden tunnistamista ja/tai heidän hakemustensa käsittelyä rajoilla, erityisesti kehittämällä erityisiä koulutusohjelmia.
               
            PAINOPISTE 2:   Apuvälineiden ja arviointimenetelmien kehittäminen kansainvälistä suojelua koskevien hakemusten tutkintamenetelmien laadun arvioimiseen ja parantamiseen sekä hallintorakenteiden tukemiseen niihin haasteisiin vastaamiseksi, joita käytännön yhteistyön lisääminen muiden jäsenvaltioiden kanssa aiheuttaa
      Tämän painopisteen osalta yhteisön rahoitusosuus voidaan nostaa 75 prosenttiin hankkeissa, jotka vastaavat seuraaviin ensisijaisiin tavoitteisiin:
      
                  1)
               
               
                  toimenpiteet riippumattoman selvityksen toteuttamiseksi siitä, miten kansallinen turvapaikkajärjestelmä toimii ja miten sitä voitaisiin tehostaa;
               
            
                  2)
               
               
                  sellaisten välineiden kehittäminen, joilla pyritään parantamaan yhteisön säännöstön soveltamista koskevan kansallisen päätöksenteon johdonmukaisuutta, esimerkiksi kaikkien asianosaisten käytettävissä olevat oikeuskäytännön tietokannat;
               
            
                  3)
               
               
                  toimenpiteet, joilla on tarkoitus lisätä kansallisten turvapaikkaviranomaisten valmiuksia yhteistyöhön muiden jäsenvaltioiden turvapaikkaviranomaisten kanssa ja erityisesti alkuperämaita tai -alueita koskevien tietojen keräämiseen ja analysoimiseen yhdessä muiden jäsenvaltioiden kanssa.
               
            PAINOPISTE 3:   Toimet, joilla edistetään vastuunjakoa jäsenvaltioiden ja kolmansien maiden välillä (vapaavalintainen)
      Tähän painopisteeseen kuuluu erityisesti tuki jäsenvaltioiden vapaaehtoisille toimille, jotka koskevat kolmansien maiden kansalaisten tai kansalaisuudettomien henkilöiden siirtoa kolmannesta maasta jäsenvaltioon, jossa heille myönnetään oleskelulupa pakolaisena tai asemassa, joka tarjoaa samat kansallisen ja yhteisön lainsäädännön mukaiset oikeudet ja edut kuin pakolaisasema, sekä turvapaikanhakijoiden tai kansainväliseen suojeluun oikeutettujen henkilöiden siirtoja jäsenvaltioiden välillä.
      Tämän painopisteen osalta yhteisön rahoitusosuus voidaan nostaa 75 prosenttiin hankkeissa, jotka vastaavat seuraaviin ensisijaisiin tavoitteisiin:
      
                  1)
               
               
                  toimet, jotka koskevat alueellisen suojeluohjelman kohdemaasta tai -alueelta tulevien henkilöiden uudelleensijoittamista;
               
            
                  2)
               
               
                  toimet turvapaikanhakijoiden tai kansainväliseen suojeluun oikeutettujen henkilöiden siirtämiseksi sellaisista jäsenvaltioista, joiden turvapaikkajärjestelmään kohdistuu erityisen voimakkaita paineita.
               
            
         (1)  EUVL L 50, 25.2.2003, s. 1.
      
         (2)  EYVL L 316, 15.12.2000, s. 1.
      
         (3)  EYVL L 62, 5.3.2002, s. 1.
      
         (4)  EYVL L 212, 7.8.2001, s. 12.
      
         (5)  EUVL L 31, 6.2.2003, s. 18.
      
         (6)  EUVL L 251, 3.10.2003, s. 12.
      
         (7)  EUVL L 304, 30.9.2004, s. 12.
      
         (8)  EUVL L 326, 13.12.2005, s. 13.